section_heading: Autori filma
paragraph_text: Film su zajednički režirali i producirali Renato Tonković, Marijo Vukadin i Robert Bubalo. Oni su tijekom pet godina istraživanja razgovarali s brojnim sugovornicima kako bi rekonstruirali buran i tragičan životni put Ipe Ivandića. U filmu se pojavljuju članovi grupe Bijelo dugme Goran Bregović, Željko Bebek, Zoran Redžić, Alen Islamović, Milić Vukašinović, menadžeri grupe Vladimir Mihaljek i Raka Marić, rock kritičari Darko Glavan, Petar Janjatović, Petar Peca Popović, Ipina sestra Gordana Ivandić, njegove bivše djevojke Amila Sulejmanović i Irhada Sulejmanpašić, zatim Dragan Jovanovič Krle (Generacija 5), Dragoljub Đuričić (YU grupa, Leb i sol, Kerber), Gabor Lengyel (Teška industrija) i mnogi drugi.